Simona Halep, prima reacție după verdictul TAS: "Sunt și am fost o sportivă curată. Abia aștept să mă întorc în circuit"
Simona Halep, 32 de ani, a primit, marți, o veste uriașă. Tribunalul de Arbitraj Sportiv de la Lausanne a redus suspendarea sportivei noastre de la 4 ani la 9 luni. Decizia este definitivă.
La scurt timp după ce a aflat decizia luată în Elveția, campioana noastră a oferit primele declarații.
"De-a lungul acestui proces lung și dificil, mi-am menținut convingerea că adevărul va ieși în cele din urmă la iveală și că se va ajunge la o decizie corectă, deoarece sunt și am fost întotdeauna o sportivă curată. Credința mea în acest proces a fost pusă la încercare de acuzațiile scandaloase care mi-au fost aduse și de resursele aparent nelimitate care au fost aliniate împotriva mea. Dar, în cele din urmă, adevărul a prevalat, chiar dacă a durat mult mai mult decât mi-aș fi dorit.
Aș dori să le mulțumesc avocaților mei care au fost alături de mine și au crezut în mine de la început; și, mai important, vreau să le mulțumesc sponsorilor mei, fanilor și concurenților mei care au rămas alături de mine pe parcursul acestui proces lung și dificil. Abia aștept să mă întorc în circuit", a declarat, pentru Euronews, Simona Halep.